Nikolai Dolležal

pisi| Nikolai Dolležali haud Moskva oblastis Kozino külakalmistul

Nikolai Antonovitš Dolležal (vene keeles Николай Антонович Доллежаль; 27. oktoober (vkj 15. oktoober) 1899 Jekaterinoslavi kubermang – 20. november 2000 Moskva) oli vene aatomienergeetikateadlane ja tuumareaktorikonstruktor, akadeemik.

Elukäik
Pärast 1923. aastal Moskva Kõrgema Tehnikakooli lõpetamist töötas ta tehastes juhtivtöötajana, sealhulgas aastatel 1941–1942 Uralhimmašis peainsenerina. 1943. aastast keemilise masinaehituse teadusinstituudi direktor. Pärast seda kui 1946. aastal instituut lülitati Nõukogude aatomiprojekti koosseisu, hakati seal projekteerima tööstuslikke tuumareaktoreid tuumarelva loomiseks vajaliku plutooniumi tootmiseks. Pärast Nõukogude Liidu esimese aatomipommi edukat katsetust (1949) sai Dolležali juhitud instituudi uueks suunaks tuumareaktorite väljatöötamine  tuumaelektrijaamadele, pealvee- ja allveelaevadele.

1952. aastal määrati Dolležal teadusinstituut NII-8  direktoriks (tänapäeval Dolležali Energiatehnika Teadusuurimis- ja Konstrueerimisinstituut). Sellele ametikohale jäi ta 34 aastaks. 1961. aastal rajas ta Baumani Moskva Kõrgemas Tehnikakoolis energeetiliste masinate ja seadeldiste kateedri ja jäi seda juhtima 25 aastaks.

Akadeemik
NSV Liidu Teaduste Akadeemia korrespondentliikmeks valiti ta 1953. aastal, akadeemikuks sai 1961. aastal.

Nikolai Dolležal suri 2000. aastal 101 aasta vanuses ja maeti Moskva oblastis Kozino külakalmistule.

Tunnustus
Kahekordne sotsialistliku töö kangelane (1949, 1984)
Kuue Lenini ordeni kavaler (1949, 1956, 1959, 1969, 1979, 1984)

Viited

Kategooria:Nõukogude Liidu tehnikateadlased
Kategooria:Energeetikud
Kategooria:Konstruktorid
Kategooria:NSV Liidu Teaduste Akadeemia liikmed
Kategooria:Kahekordsed sotsialistliku töö kangelased
Kategooria:NSV Liidu riikliku preemia laureaadid
Kategooria:Lenini preemia laureaadid
Kategooria:Lenini ordeni kavalerid
Kategooria:Oktoobrirevolutsiooni ordeni kavalerid
Kategooria:Tööpunalipu ordeni kavalerid
Kategooria:Punatähe ordeni kavalerid
Kategooria:Venemaa üle 100-aastased
Kategooria:Sündinud 1899
Kategooria:Surnud 2000